Jyllandsposten, 1838-02-05
Efter Agent Bruuns og Proprietair Tuteins Yttringer ved Stænderforsamlingen i Roeskilde, ifølge de Bruun tilhændekomne Oplysninger, ere Omkostningerne ved Consumtionsvæsenet 40 Procent af Brutto, eller 60 Procent af Nettobeløbet; og i Roskilde Stændertidende, Pag. 2254 findes sagt af Proprietair Tutein og Consumtionsvæsenet: Efter de derom erholdte Efterretninger indbringer denne Jndtægt et Bruttobeløb af 640,000 Rbd. aarlig, men heraf antages at fragaae i Oppebørselsomkostninger 240,000 Rbd. eller 60 Procent af Netto indtægten. Ved at berøre den Hovedgrund, som Oppebørselens Bekostelighed afgiver, for at ombytte Consumtionsafgiften med en anden Skat, findes i Roeskilde Stændertidende Pag. 2274 sagt: "Det er antaget, at der ved Oppebørselen af de samtlige Told- og Consumtionsintrader medgaae mellem 20 og 30 Procent i Oppebørselsomkostninger, og da nu den her omhandlede Consumtionsafgift paa den ene Side udgjør det forholdsviis mindre Beløb af hine samlede Jntrader, og Personalet, som kunde undværes, naar det Opsyn, som nu nærmest finder Sted i Anledning af Consumtionen, forstørstedelen bortfaldt, paa den anden Side er forholdsviis talrigere, saa tør man vistnok regne, at den Consumtion, som ei gives af Brænderierne, og som for 1834 for Kjøbenhavn og Kjøbstæderne udgjorde et Brutto beløb af omtrent 640,000 Rbd., har kostet imellem 30 og 40 Procent at oppebære, og at Staten altsaa af denne med saamange Byrder og Misligheder forbundne, af den offentlige Mening saa almindeligen misbilligede Afgift kun har havt en aarlig reen Jndtægt af henved 450,000 Rbd." Heraf sees, at man ved Stænderforsamlingen i Roeskilde ikke har været enige om hvor mange Procenter at Omkostningerne ved Consumtionsvæsenet, sluge af Jndtægten. Gandske nøiagtig kan man for Tiden nok ei heller opgive dette, af den forhen anførte Grund, men man burde formeentlig have opfordret den Tilforordnede, som var beordret at møde ved Stænderforsamlingerne for at meddele de Oplysninger Stænderne. maatte forlange om Told- og Consumtionsvæsenet, til saa nøiagtig som mulig at opgive Omkostningernes Størrelse ved Consumtionsafgiften. Den jydske Stænderforsamling har været enig med Provindsialstænderne i Roeskilde om Portconsumtionens Skadelighed, og det almindelige Ønske om, at denne Afgift maatte afløses af en mere hensigtsmæssig, hvorhos de have gjort opmærksom paa de Grunde, som høit og lydeligen kræve denne Afgift ophævet i dens nuværende Skikkelse og substitueret, af en Anden. Disse Grunde ere: at denne Beskatningsmaade medfører stor Ulighed, en Ulighed, der er saa overordentlig, at naar i Aaret 1835, efter et Middeltal, i visse Kjøbstæder har været svaret i Consumtion af Korn til Meel 60 Rbs., af Malt til Øl 66 Rbs., af andre Varer, Brændeviin undtagen, 1 Rbd. 29 Rbs., har der i andre kun været svaret respective 13, 3 og 21 Rbs., eller omtrent 1/2 Deel; at Skatten er fordeelt paa saa mange forskjellige og ubetydelige Objecter, hvorved Opkrævningen gjøres vanskelig; at Omkostningerne ved Afgiftens Oppebørsel ere altfor uforholdsmæssigen store og i de mindre Kjøbstæder opsluge hele Afgiftens Beløb, at Oppebørselsmaaden medfører Uleilighed og Ophold ved den forhadte Visitation; at der i Kjøbstæderne udenfor Kjøbenhavn kun kan haves en svag Control med, at Underbetjentene, der ere slet lønnede, ikke beholde en Deel af Oppebørselen, endeligen: at de Midler, som Statsbestyrelsen kan anvende for at sikkre sig Afgiftens rigtige Indgang, ere, med Undtagelse af hvad Kjøbenhavn angaaer, aldeles utilstrækkelige, og da den offentlige Mening er imod denne Oppebørselsmaade, endmere vanskeliggjøres. Det almindelige Ønske og Consumtionsafgiftens Forandring, maae ved disse Betragtninger, og hvad som deraf meere eller mindre umiddelbart lader sig udlede, ansees fuldkommen grundet, og der kan neppe være deelte Meninger om, at Forandringen vilde være høist gavnlig.